fi en en en fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi en
Ehdot ovat voimassa 5.9.2015 alkaen.
Näitä sopimusehtoja noudatetaan Soft Sales Finland Oy:n (y-tunnus 2583029-7) verkossa digimyynti.fi-osoitteesta ostettaviin verkkokursseihin, kirjoihin ja muuhun opetusmateriaaliin. Näitä ohjeita ei sellaisenaan sovelleta Soft Sales Finland Oy:n tarjoamiin lähi- ja monimuotovalmennuksiin eikä asiakaskohtaisiin verkkokursseihin.
Soft Sales Finland Oy tarjoaa verkossa digimyynti.fi-sivustolla asiakashankinnan, myynnin, markkinoinnin ja yrittäjyyden verkkokursseja. Verkkokurssit on toteutettu WordPress-pohjaisessa verkkokurssikone.fi-ympäristössä. Verkkokursseja voi käyttää yleisesti käytössä olevilla laitteilla yleisesti käytössä olevilla selaimilla. Kurssien käyttö edellyttää internet-yhteyttä. Palvelu on käytössä sekä kuluttajille (B2C) että yrityksille ja yhteisöille (B2B).
Verkkokurssille osallistuminen tapahtuu siten, että osallistuja ostaa haluamansa verkkokurssin digimyynti.fi-sivustolta. Ostaminen edellyttää sähköpostiosoitetta. Ensimmäisen kurssin oston yhteydessä järjestelmä luo käyttäjätunnuksen sähköpostiosoitteesta. Ostetut kurssit näkyvät Omat kurssit -valikossa, kun käyttäjä on kirjautunut sisään järjestelmään. Kukin verkkokurssi on käytössä yhden vuoden ajan ostopäivästä.
Verkkokurssien, kirjojen ja muun opetusmateriaalin ostaminen tapahtuu digimyynti.fi-sivustolla olevassa verkkokaupassa. Hinta veloitetaan verkkokaupassa tilaushetkellä olevan hinnaston mukaisesti. Ellei toisin mainita, sisältää yksittäisen kurssin hinta arvonlisäveron (24%).
Kaikki tilaukset vahvistetaan sähköpostilla. Asiakkaalle lähetetty tilausvahvistus toimii maksutositteena, eikä muuta tositetta lähetetä. Tilausvahvistus on nähtävissä myös asiakkaan omalla tilillä, kun asiakas on kirjautunut sisään.
Asiakas sitoutuu jokaisen tilauksen yhteydessä voimassa oleviin toimitusehtoihin.
Mikäli verkkokurssien käytössä ilmenee teknisiä tai muita ongelmia, asiakkaan tulee ottaa pikaisesti yhteys Ota yhteyttä -osiossa olevaan osoitteeseen. Yli 24 tunnin tekninen käytön viivästyminen hyvitetään asiakkaalle pidentämällä verkkokurssin käyttöaikaa viiveellä +3 vrk.
Verkkokaupan maksuvälittäjänä toimii Bambora PayForm (Paybyway Oy, y-tunnus 2486559-4), joka on rekisteröity Finanssivalvonnan ylläpitämään maksulaitosrekisteriin. Maksamiseen siirrytään Bamboran verkkopalvelun kautta ja tiliotteella ja laskulla maksun saajana näkyy Bambora tai Paybyway Oy. Bambora välittää maksut verkkokauppiaalle. Maksaminen on turvallista, sillä kaikki maksutapahtumaa koskevat tiedot välitetään salattua yhteyttä käyttäen niin ettei kukaan ulkopuolinen taho näe maksutapahtuman tietoja.
Kauppa syntyy verkkokaupan asiakkaan ja verkkokaupan välille. Verkkokaupan vastuulla ovat kaikki kauppaan liittyvät velvoitteet.
Lue lisää Bamborasta: https://www.bambora.com
PayForm-palvelun kautta voit maksaa verkkopankkitunnuksilla, maksukorteilla (credit/debit), laskulla tai osamaksulla. Käytettävissä ovat seuraavat maksutavat: Osuuspankki, Nordea, Danske Bank, Oma Säästöpankki, Säästöpankki, Aktia, Paikallisosuuspankit, S-Pankki, Handelsbanken, Ålandsbanken, Visa-, Visa Debit-, Visa Electron-, MasterCard- ja Debit MasterCard -kortit sekä Jousto, Everyday ja Euroloan.
Jousto: Voit maksaa Jousto Laskulla tai Osamaksulla yli 4000 suomalaisessa verkkokaupassa. Laskulla saat 14 vrk maksuaikaa (laskutusmaksu 4,90 eur) ja Osamaksulla max. 12 kk maksuaikaa (laskutusmaksu 4,90 eur ja kuukausikorko 2,42 %). Lisätietoja Joustosta osoitteessa www.jousto.com
Everyday-joustoluotto: Everydayn luottoraja on väh. 300 eur ja luotto on voimassa toistaiseksi. Maksu kerralla ensi kuun lopussa (tällöin ei kuluja) tai kk-erissä. Kk-erissä minimisuoritus 1/5 laskun loppusummasta, eräpäivän jälkeen avoimelle saldolle lasketaan 5 % kuukausikorkoa. Todellinen vuosikorko tyypilliselle 500 euron luottomäärälle on 48,52 %. Lisätietoja Everydaystä osoitteessa www.everyday.fi
Euroloan: Euroloan Laskulla saat tilaamasi tuotteet ennen maksamista ja 14 päivää korotonta maksuaikaa. Voit myös halutessasi muuttaa laskun kätevästi osamaksuksi. Euroloan Osamaksulla maksaessasi voit valita itsellesi sopivan maksuajan (3 kk, 6 kk, 12 kk, 24 kk) ja saat tilaamasi tuotteet ennen maksamista. Voit myös milloin tahansa maksaa koko summan kerralla ilman lisäkuluja. Euroloan Laskun tai Osamaksun voivat valita maksutavaksi Suomessa asuvat, yli 20-vuotiaat asiakkaat. Maksutapa on mahdollinen 10–2000 euron ostoksille. Osamaksu laskutetaan 30 päivän välein, ja esimerkiksi arvoltaan 1500 euron ostoksen todellinen vuosikorko on 27,9 % maksuajan ollessa 12 kk (sis. korko, laskutuslisä ja avausmaksu). Rahoituspalvelullemme on myönnetty Avainlippu takeeksi kotimaisesta laadusta. Lisätietoja Euroloanista osoitteessa www.euroloan.fi/luotot/laskujaosamaksu
Euroloan Consumer Finance Oyj:llä on oikeus tarkastaa Euroloan Laskulla tai Osamaksulla maksavan asiakkaan luotto- ja osoitetiedot ja myöntää tai evätä luotto niiden perusteella. Euroloan Consumer Finance Oyj (2159120-9) on vuodesta 2007 asti toiminut suomalainen rahoitusalan yritys.
Bambora PayForm -maksupalvelun yhteystiedot
Bambora PayForm, Paybyway Oy (Y-tunnus 2486559-4)
Puhelin: 029 300 5050 (arkisin klo 9-16)
Postiosoite: Laserkatu 6, 53850 Lappeenranta
Verkkokaupassa myynnissä olevia verkkokursseja, kirjoja ja muuta opetusmateriaalia voi tilata laskulla verkkokaupasta löytyvästä tilaa laskulla -toiminnosta. Tilauksen voi tehdä myös osoitteesta: [email protected]
Verkkokaupan kautta ostetut verkkokurssit ja muut sähköiset opetusmateriaalit ovat käytettävissä heti maksamisen jälkeen ajastusten mukaisesti. Eri kursseilla ajastusehdot vaihtelevat. Kurssin sisällöt (oppitunnit) voivat olla käytössä:
Tietyn ajan kuluttua ostamisesta tai
Erillisellä laskulla tilatut verkkokurssit ja muut sähköiset opetusmateriaalit asiakas saa käyttöönsä sen jälkeen kun maksu näkyy palveluntuottajan pankissa. Käyttöoikeutta varten asiakkaalle toimitetaan kuponkikoodi, jonka avulla verkkokurssit ja muut sähköiset opetusmateriaalit saa käyttöön. Kuponkikoodi toimitetaan 3 arkipäivän kuluessa maksun näkymisestä palveluntuottajan verkkopankissa.
Myös erillisellä laskulla tilatuissa verkkokursseissa sekä muussa sähköisessä opetusmateriaalissa noudatetaan ajastusehtoja.
Kirja- ja muita printattuja opetusmateriaalitilauksia postitetaan arkipäivisin. Varastosta toimitettavien tuotteiden toimitusaika on yleensä 3-5 arkipäivää. Mikäli toimitettavat tuotteet ovat tilaustuotteita, toimitusaika on yleensä 1-3 viikkoa. Toimituskulut määräytyvät valitun toimitustavan, mahdollisten lisäpalvelujen, tilauksen painon ja koon mukaan. Näet toimituskulut verkkokaupan kassatoiminnossa ennen tilauksen lopullista hyväksymistä.
Mikäli tuote on kadonnut tai vioittunut toimituksen aikana, tulee tästä ilmoittaa viipymättä, mutta kuitenkin 14 vuorokauden kuluessa verkkokaupalle. Toimituksessa vioittuneista paketeista tulee viipymättä ilmoittaa toimituksesta vastanneelle yhtiölle.
Verkkokaupan asiakkaalla on kuluttajansuojalain mukainen 14 vuorokauden vaihto- ja palautusoikeus. Asiakkaalla on oikeus vaihtaa tai palauttaa osa tai kaikki tilauksen tuotteet. Palautettavat tai vaihdettavat tuotteet tulee olla alkuperäispakkauksessa ja myyntikuntoisia. Halutessasi palauttaa tai vaihtaa tuotteita, ota ensin yhteyttä verkkokauppaan ja kysy palautusohjeita. Liitäthän palautukseen mukaan nimesi, yhteystietosi sekä tilinumerosi mahdollista maksunpalautusta varten.
Tilauksen peruuttaminen, virhevastuu ja reklamaatiot
Ennen tilauksen toimitusta tilauksen voi peruuttaa kirjallisella ilmoituksella sähköpostitse.
Verkkokaupalla on lakisääteinen virhevastuu myydyistä tuotteista. Reklamaatiotapauksissa pyydämme olemaan yhteydessä asiakaspalveluumme. Kuluttajalla on oikeus viedä mahdolliset riitatilanteet kuluttajariitalautakunnan ratkaistavaksi.
Pidätämme oikeuden muuttaa toimitusehtojamme. Asiakkaan on ennen tilaustaan tutustuttava kulloinkin voimassa oleviin toimitusehtoihin. Soft Sales Finland Oy käsittelee kaikki asiakastiedot täysin luottamuksellisesti.
Jos kauppasopimusta koskevaa erimielisyyttä ei saada ratkaistuksi osapuolten välisillä neuvotteluilla, kuluttaja voi saattaa asian kuluttajariitalautakunnan (www.kuluttajariita.fi) ratkaistavaksi. Ennen asian viemistä kuluttajariitalautakunnan käsittelyyn kuluttajan tulee olla yhteydessä maistraattien kuluttajaneuvontaan (www.kuluttajaneuvonta.fi).
Copyright© 2022 · Brunch Pro Theme by Shay Bocks